Usman Umar Kibiya (mni, OON) an haife shi 12 Yuni 1949. An nada shi rawani a ranar 26 Mayu 2007 a matsayin Sarkin Kibiya na karamar hukumar Kibiya ta jihar Kano bayan rasuwar Marigayi Sarkin Kibiya Alh Ado Abdullahi Kibiya. Senata U. K. Umar yayi aiki a Hukumar Shige da Fice ta Najeriya tsawon shekaru talatin, ya zama mukaddashin Kwanturola Janar na Hukumar Shige da Fice ta Najeriya. Ya yi ritaya a watan Janairun 2000 kuma ya fara kasuwanci da siyasa. Ya yi takarar kujerar Sanata, Mai wakiltar mazabar sanatan Kano ta Kudu a 2003 kuma an zabe shi ga Majalisar Dokokin Najeriya a watan Mayu 2003, yana wakiltar gundumar sanatan Kano ta Kudu ta Kudu a karkashin inuwar jam’iyyar ANPP. An haifi Sen U. K. Umar ne a ranar 12 ga Yuni 1949 a Karamar Hukumar Kibiya. Ya halarci karamar makarantar firamare ta Kibiya daga 1955-1958 da kuma Rano Senior Primary school inda ya samu takardar shedar kammala karatun Farko a 1962. Ya halarci makarantar Sakandiren Gwamnati ta Birnin Kudu daga 1963-1967. Sen U. K. Umar ya sami shiga Jami’ar Ahmadu Bello (ABU) Zariya, inda ya samu difloma a fannin shari’a a shekarar 1970.